
Linnavara– ja Majandusameti nõuete ning kohustuste üleandmine

Arhitektuuri- ja Linnaplaneerimise Ameti bilanssi

1. ASJAOLUD JA MENETLUSE KÄIK
Narva Linnavolikogu 28.06.2012 otsuse nr 94 „Narva ametiasutuste struktuuri ja teenistujate koosseisude kinnitamine“ ja 26.07.2012 määruse nr 13 „Narva linna 2012.aasta eelarve“ alusel annab Linnavara– ja Majandusamet Arhitektuuri- ja Linnaplaneerimise Ametile üle  nõuded ja kohustused Narva linna ja AS Narva Vesi vahel 23.12.2009 sõlmitud sihtfinantseerimise lepingu nr HÕ-20 järgi. Kõnesoleva sihtfinantseerimise lepingus on kindlaks määratud Narva linna poolt AS-le Narva Vesi Euroopa Ühtekuuluvusfondist rahastatava projekti "Narva linna veevarustus- ja kanalisatsioonisüsteemide rekonstrueerimine"  raames  antava sihtotstarbelise toetuse väljamaksmise tingimused ning sellest tulenevad poolte õigused ja kohustused.  Käesoleval ajal on Linnavara- ja Majandusameti bilansis on kajastatud sihtfinantseerimise lepingust tulenevad nõuded AS-i Narva Vesi vastu summas 365 752,15 eurot (ettemaks) ja Narva linna kohustused summas 197 565,92 eurot.
2. ÕIGUSLIKUD ALUSED

Vastavalt kohaliku omavalitsuse korralduse seaduse § 30 lõike 1 punktile 3  linnavalitsus lahendab ja korraldab kohaliku elu küsimusi, mis ei kuulu volikogu pädevusse. Antud juhul ei kuulu nõuete ja kohustuste üleandmise otsustamine linnavolikogu pädevusse. 
Vastavalt Narva Linnavolikogu 21.06.2005. a määrusega nr 20/57 vastu võetud „Linnavara eeskirja“ punktile 24 otsuse linnavara üleandmise kohta ühelt struktuuriüksuselt või linna ametiasutuselt teisele võtab vastu linnavalitsus.
3. OTSUS
3.1. Linnavara– ja Majandusametil anda hiljemalt 27.08.2012  Arhitektuuri- ja Linnaplaneerimise Ameti bilanssi nõuded summas 365 752 (kolmsada kuuskümmend viis tuhat seitsesada viiskümmend kaks) eurot 15 senti ja kohustused summas 197 565 (ükssada üheksakümmend seitse tuhat viissada kuuskümmend viis) eurot 92 senti.
3.2. Arhitektuuri- ja Linnaplaneerimise Ametil võtta oma bilanssi hiljemalt 27.08.2012 nõuded summas 365 752 (kolmsada kuuskümmend viis tuhat seitsesada viiskümmend kaks) eurot 15 senti ja kohustused summas 197 565 (ükssada üheksakümmend seitse tuhat viissada kuuskümmend viis) eurot 92 senti.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks Arhitektuuri- ja Linnaplaneerimise Ametile.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

